
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 856 


12 Οκτωβρίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
δήμου Γλυφάδας (ν. Αττικής),επιβολή προκηπίου και 
καθορισμός όρων και περιορισμών δόμησης. 1 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του δήμου Μεγαρέων (ν. Αττικής) γιατον 
καθορισμό χώρου για την ανέγερση του 4ου νηπιαγω¬ 
γείου και του 7ου δημοτικού σχολείου και καθορισμός 


όρων και περιορισμών δόμησης αυτού. 2 

Κήρυξη αναδασωτέας έκτασης εμβαδού 38 στρεμμ. 
στην θέση "Ρούδι" Δημ. Διαμ. Μίστρου Δήμου Διρ- 
φύων Νομού Εύβοιας. 3 


ΔΙΑΤΑΓΜΑΤΑ 

(ΐ) 

Τροποποίηση του εγκεκριμένου ρυμοτομικού σχεδίου δή¬ 
μου Γλυφάδας (ν. Αττικής),επιβολή προκηπίου και καθο¬ 
ρισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ1,2 και 6), 154 και 160 
(παρ.1 και 2) και 250 του από 14.7.1999 π.δ/τος "Κώδικας Βα¬ 
σικής Πολεοδομικής Νομοθεσίας" (Δ'580),όπωςτο άρθρο 250 
τροποποιήθηκε με το άρθρο 7 του Ν.2831/ 2000 "Τροποποίη¬ 
ση των διατάξεων του Ν. 1577/1985 "Γενικός Οικοδομικός Κα¬ 
νονισμός" και άλλες πολεοδομικές διατάξεις" (Α’ 140). 

2. Τις διατάξεις του άρθρου 99 παρ.3 του ν. 1892/1990 "Για 
τον εκσυγχρονισμό καιτην ανάπτυξη και άλλες διατάξεις" (Α’ 
101),όπως αντικαταστάθηκε με την παρ.2 του άρθρου 7 του 
ν.2052/ 1992 "Μέτρα για την αντιμετώπιση του νέφους και 
πολεοδομικές ρυθμίσεις" (Α’ 94). 

3. Τις διατάξειςτου άρθρου 29 περ. Απαραγρ. 4.1 .α.β,4.2β 
και 4.3 του Ν. 2831/2000 "Τροποποίηση των διατάξεων του 
Ν. 1577/1985 "Γενικός Οικοδομικός Κανονισμός" και άλλες 
πολεοδομικές διατάξεις" (Α’ 140). 

4. Τις διατάξεις του άρθρου 17 του Συντάγματος. 

5. Τις διατάξειςτου άρθρου 29Ατου ν. 1558/1985 "Κυβέρνηση 
και Κυβερνητικά Όργανα" (ΑΊ37), όπως αυτό προστέθηκε με 
το άρθρο 27 του ν.2081/1992 (ΑΊ54) και αντικαταστάθηκε με 
την παρ.2α του άρθρου 1 του ν.2469/1997 (Α’ 38). 


6. Τις διατάξεις του άρθρου 50 του π.δ/τος 18/1989 (Α'8) 
"Κωδικοποίηση διατάξεων νόμων για το Συμβούλιο της Επι¬ 
κράτειας". 

7. Την 4437/1997 απόφαση του Συμβουλίου της Επικράτειας. 

8. Τις 425/1988, 16/1993 και 225/2000 γνωμοδοτήσεις του 
δημοτικού συμβουλίου Γλυφάδας. 

9. Τις 124/1993 και 318/2000 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α. 

11. Την 485/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού 
σχεδίου του δήμου Γλυφάδας (ν. Αττικής) και ειδικότερα στον 
κοινόχρηστο χώρο που περικλείεται από τη Λεωφόρο Βου¬ 
λιαγμένης και τις οδούς Βάου και Κολοκοτρώνη με τη μετα¬ 
τροπή αυτού σε οικοδομήσιμο, όπως φαίνεται στο σχετικό 
πρωτότυπο διάγραμμα σε κλίμακα 1:500, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με 
την 21550/2001 πράξη του και του οποίου αντίτυπο σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που βρί¬ 
σκονται στο κατά το προηγούμενο άρθρο οικοδομήσιμο χώ¬ 
ρο, επιβάλλεται προκήπιο πλάτους έξι (6.00) μέτρων, όπως 
φαίνεται στο διάγραμμα του άρθρου 1. 

Άρθρο 3 

1. Το μέγιστο επιτρεπόμενο ύψος των ανεγερθησομένων 
κτιρίων ορίζεται σε δώδεκα (12.00) μέτρα. 

2. Κατά τα λοιπά ισχύουν οι όροι και περιορισμοί δόμησης 

της περιοχής. . Αρθρο4 

Η ισχύςτου παρόντος διατάγματος αρχίζει απάτη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 28 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 22362/5422 ( 2 ) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή του δήμου Μεγαρέων (ν. Αττικής) για τον 
καθορισμό χώρου για την ανέγερση του 4ου νηπιαγω¬ 
γείου και του 7ου δημοτικού σχολείου και καθορισμός 
όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249, 250 
και 255 του από 14.7.1999 π.δ/τος "Κώδικας Βασικής Πο- 
λεοδομικής Νομοθεσίας" (Δ’ 580), όπως τα άρθρα 248, 
249, 250 και 255 τροποποιήθηκαν με τα άρθρα 5, 6, 7 και 
13 αντίστοιχα του Ν. 2831/2000 "Τροποποίηση των διατά¬ 
ξεων του Ν. 1577/1985 "Γενικός Οικοδομικός Κανονι¬ 
σμός" και άλλες πολεοδομικές διατάξεις" (Α’ 140), καθώς 
και τις διατάξεις της παρ. Δ.2 (εδάφιο β) του άρθρου 29 
του ιδίου ως άνω νόμου. 

2. Τις διατάξεις του άρθρου 29Α του Ν. 1558/1985 "Κυ¬ 
βέρνηση και Κυβερνητικά Όργανα" (Α’ 137), όπως αυτό 
προστέθηκε με το άρθρο 27 του Ν. 2081 /1992 (ΑΊ 54) και 
αντικαταστάθηκε με την παρ. 2α του άρθρου 1 του Ν 
2469/1997 (Α’38). 

3. Τηναριθμ. 67781/3060/15.5.1991 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
"Έγκριση Γενικού Πολεοδομικού Σχεδίου (Γ.Π.Σ.) του δή¬ 
μου Μεγαρέων (ν. Αττικής)" (Δ’ 409), όπως τροποποιήθηκε 
με την αριθμ. 4795/1035/20.2.1998 όμοια απόφαση (Δ’ 211). 

4. Το αριθμ. πρωτ. (2524/2000) 306/30.1.2001 έγγραφο 
του Οργανισμού Αθήνας. 

5. Το αριθμ. πρωτ. Φ5/3/1160/19.3.2001 έγγραφο της Γ’ 
Εφορείας Προϊστορικών και Κλασικών Αρχαιοτήτων Αθη¬ 
νών. 

6. Το αριθμ. πρωτ. 374/9.2.2001 έγγραφο του Δασαρ¬ 
χείου Μεγάρων. 


7. Τις 109/1995 και 283/1996 γνωμοδοτήσεις του δημο¬ 
τικού συμβουλίου Μεγάρων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Εγκρίνεται τοπικό ρυμοτομικό σχέδιο στην εκτός σχε¬ 
δίου περιοχή του δήμου Μεγαρέων (ν. Αττικής) για τον 
καθορισμό χώρου για την ανέγερση του 4ου νηπιαγωγεί¬ 
ου και του 7ου δημοτικού σχολείου, όπως ο χώρος φαίνε¬ 
ται περικλειόμενος με πράσινη γραμμή και με στοιχεία 
Α ΒΓΘΙΕ’ΜΝ-ΟΠΡΣΔΕΖΗΑ' στο σχετικό πρωτότυπο διά- 
γραμμα σε κλίμακα 1:200, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 22362/2001 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστό κάλυψης: σαράντα τοις εκατό 
(40%). 

β. Συντελεστής δόμησης: έξι δέκατα (0,6). 

γ. Αριθμός ορόφων: δύο (2). 

δ. Μέγιστο επιτρεπόμενο ύψος: εννέα (9,00) μέτρα. 

ε. Πάνω από το μέγιστο επιτρεπόμενο ύψος επιτρέπεται 
η κατασκευή στέγης ύψους δύο (2,00) μέτρων. 

στ. Οι ανεγερθησόμενες κτιριακές σχολικές εγκατα¬ 
στάσεις πρέπει να απέχουν από τα όρια του γηπέδου από¬ 
σταση τουλάχιστον δέκα (10,00) μέτρων. 

ζ. Επιτρέπεται η υπερύψωση των ανεγερθησομένων κτι¬ 
ρίων μέχρι 0,5 μ. πάνω από το φυσικά διαμορφωμένο έδα¬ 
φος. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 14 Σεπτεμβρίου 2001 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αοιθ. 3289 (3) 

Κήρυξη αναδασωτέας έκτασης εμβαδού 38 στρεμμ. στην 
θέση "Ρούδι" Δημ. Διαμ. Μίστρου Δήμου Διρφύων Νο¬ 
μού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του νόμου 2503/97(ΦΕΚ107Α/97) "Διοί¬ 
κηση - Στελέχωση της Περιφέρειας - Ρύθμιση θεμάτων 
για την τοπική αυτοδιοίκηση κ.λ,π." 

2. Την 6747/29.9.97 Απόφαση του Γενικού Γραμματέα 
Περιφέρειας Στερεός Ελλάδας "Μεταβίβαση αρμοδιοτή¬ 
των στους προϊσταμένους των Δασικών Υπηρεσιών της 
Περιφέρειας Στερεός Ελλάδας και της εξουσίας να υπο¬ 
γράφουν με εντολή Γενικού Γραμματέατης Περιφέρειας 
Στερεός Ελλάδας". 

3. Τις διατάξεις του άρθρου 117παρ.3του Συντάγματος 
της Χώρας. 

4. Τις διατάξεις του Ν. 998/79 "Περί Προστασίας Δασών 
κλπ" και ειδικότερα α) του άρθρου 41 παρ. 1 β και β)του άρ¬ 
θρου 38 παρ 1. 

5. Τις διαταγές του Υπουργείου Γεωργίας α) 
160417/1180/8.7.80 και β) 182447/3049/24.9.80. 

6. Την Ζ/2778/25.9.01 αναφορά του Δασαρχείου Χαλκί¬ 
δας "Περί κήρυξης αναδασωτέας έκτασης" εμβαδού 38 


στρεμμ. στην θέση "Ρούδι" του Διακατεχόμενου δάσους 
Δημ. Διαμ. Μίστρου Δήμου Διρφύων Νομού Εύβοιας που 
καταστράφηκε από πυρκαγιά, αποφασίζουμε: 

Κηρύσσουμε αναδασωτέα, με σκοπό την διατήρηση 
του δασικού χαρακτήρα, την προστασία και ανάπτυξη της 
δασικής βλάστησης, με φυσική αναγέννηση, την έκταση 
των 38 στρεμμ. στην θέση "Ρούδι" του Διακατεχόμενου 
δάσους Δημ. Διαμ. Μίστρου Δήμου Διρφύων Νομού Εύ¬ 
βοιας που προσδιορίζεται από τα στοιχεία: (1,2,3,4,5,6, 
7,1) και έχει όρια: 

Ανατολικά: με δάσος χαλεπίου πεύκης. 

Δυτικά: με δάσος χαλεπίου πεύκης. 

Βόρεια: με δάσος χαλεπίου πεύκης. 

Νότια: με δασικό δρόμο και στην συνέχεια με δάσος χα¬ 
λεπίου πεύκης. 

όπως φαίνεται στο συνημμένο σχεδιάγραμμα που απο¬ 
τελεί αναπόσπαστο μέρος της παρούσας απόφασης. 

Η απόφαση αυτή ισχύει από την κοινοποίησή της άρθρο 
41 Ν. 998/79 και πριν την δημοσίευσή της στην Εφημερί¬ 
δα της Κυβέρνησης άρθρο 37 Ν. 3200/55. 

Χαλκίδα, 27 Σεπτεμβρίου 2001 

Με εντολή Γενικού Γραμματέα Περιφέρειας 
Ο Διευθυντής Δασών Ν. Εύβοιας 
ΝΙΚΟΛΑΟΣ Α. ΛΟΥΚΑΣ 

